जयपुर। राजधानी के भांकरोटा में शनिवार सुबह एक शख्स ने रजाई और कंबल ओढ़कर खुद को आग लगा ली। इससे पहले कि घरवाले उसे बचा पाते, वो सबके सामने ही जिंदा जल गया। करीब एक घंटे तक वह घर के बाहरी बरामदे में जलता रहा। पुलिस आई तो उस पर मिट्टी और पानी डाला, लेकिन तब तक बहुत देर हो चुकी थी।
पुलिस के आने के बाद घरवालों से पूछताछ की। बाद में घरवालों ने एफआईआर भी दर्ज करा दी। पुलिस ने लाश कब्जे में लेकर पोस्टमार्टम के लिए एसएमएस हॉस्पिटल भेजकर जांच शुरू कर दी है। मामला भांकरोटा के जैन विहार का है।
यहां मकान नंबर 47 में 68 वर्षीय शांतिलाल तिवाड़ी को उनके बेटे दिनेश ने सुबह करीब साढ़े चार बजे बरामदे के बाहर जलते हुए देखा। उसने आनन-फानन में पड़ोसी सुनील और छोटे भाई हेमंत को आवाज देकर बुलाया। जब तक वे कुछ कर पाते तब तक शांतिलाल पूरी तरह जल चुके थे। ऐसे में भांकरोटा थाने में पुलिस को सूचना दी गई। पुलिस मौके पर पहुंची तो शांतिलाल की जली हुई लाश, उनकी जली हुई चारपाई और रजाई वगैरह पड़ी थी। पुलिस ने मौके से लाश को कब्जे में लेकर पोस्टमार्टम के लिए सवाई मान सिंह अस्पताल भेज दिया।
एक पांव काटना पड़ा था
शांति लाल के बेटे ने बताया कि चार साल पहले उनके पिता की सड़क दुर्घटना में एक पांव पर चोट लग गई थी। इससे पांव में जख्म हो गया था। उनके पांव का इलाज चल रहा था। करीब 10 माह पूर्व ही इलाज के दौरान पांव को काटना पड़ा था। शांतिलाल को नींद नहीं आती थी। वे डोडा पोस्त का नशा भी करते थे।
आगे की स्लाइड में जानिए शांतिलाल ने क्यों की आत्मदाह
hin_Deva hin_Deva hin_Deva hin_Deva hin_Deva hin_Deva